text: Skuffende fremmøde til Horsens-kampe
  21 oktober 2012 kl. 14.34
  AC Horsens har mistet hver fjerde tilskuer siden sidste sæson, og det skuffer hos de gule.
  Det er det samme i hele Superligaen. Holdene har svært ved at få folk til at møde op på stadion. Sådan var det også i dag på Casa Arena i Horsens, hvor der var masser af ledige sæder, der ventede forgæves på gule fans.
  AC Horsens tog imod Esbjerg, og det var langt fra med fulde tribuner. Blot 3.721 tilskuere tilbragte søndag eftermiddag på stadiom, og det har været kendetegnende for hele sæsonen. I gennemsnit har der i denne sæson været 3.700 tilskuere til de gules hjemmekampe. Sidste sæson var tallet 5.100.
  - Det er skuffende. Vi har endnu ikke vundet en hjemmekamp, og det blandt andet derfor folk ikke kommer. Vi skal spille bedre, siger Henrik Ravn, direktør for AC Horsens.
  Trods store chancer til begge hold endte kampen mellem Horsens og Esbjerg 0-0.
  